GiliGold/VAD_KnessetCorpus huggingface dataset:
אמנון כהן: להוריד את זה?
אמנון כהן: את יכולה לחיות עם זה אם אוריד?
עודד ברוק: אנחנו צריכים את זה - - -
יעל שילוני: התפקידים שאנחנו עושים זה תנאי העבודה שלנו.
מירי פרנקל שור: זו הצעת פשרה, נקבל את זה.
מירי פרנקל שור: והשינויים, כפי שהסברתי לסעיף קטן (ב), פסקה (1א) ו-(6) כהצעתנו.
אמנון כהן: אז סעיפים 3 ו-4?
אייל טולדנו: לגבי ההצעה למחוק את סעיף קטן (א)(5) – נבקש להשאיר בכל זאת את התפקיד של "לסייע לשירות ההתגוננות האזרחית".
אייל טולדנו: נכון שבחוק ההתגוננות האזרחית יש סמכות לקצין הג"ה לתת הוראות לחבר ארגון עזר להעמיד את הציוד שלו ולבצע פעולות שנדרשות, אבל אנחנו רוצים להתייחס לשירותי הכבאות כגוף שיסייע בפעילות של שירות ההתגוננות האזרחית, כשיש מצב מיוחד בעורף או בשעת התקפה, ולא רק להתייחס אליהם כארגון עזר, שאפשר לתת להם הוראות, אלא כחלק מהתפקידים שלהם.
אייל טולדנו: לכן, חשוב לנו להשאיר את זה.
אהרון אלמליח: מה, להיות גננים?
אייל טולדנו: לא גננים.
אייל טולדנו: אני מדבר על מצב מיוחד בעורף או על שעת התקפה.
אמנון כהן: טוב, בסדר, שמענו אתכם, הסעיף נשאר.
אמנון כהן: מעמידים להצבעה.
מירי פרנקל שור: אבל אם הסעיף נשאר, הכבאות מוזכרת בחוקים נוספים כארגון הצלה וכארגון סיוע, ואז אנחנו צריכים למנות ולבדוק ולתקן את כל הסעיפים – גם למשטרה למשל, יש באסון לאומי.
מירי פרנקל שור: יש לכם את הכיסוי.
קריאה: היושב-ראש, היועצת המשפטית צודקת - - -
קריאה: זה אחד הדברים בחוק לפקודת המשטרה.
אמנון כהן: השר לביטחון פנים יודע מה לעשות אם הסעיף לא יתקבל.
אמנון כהן: תגיד לו מה לעשות.
אמנון כהן: הבנתי, קיבלנו, בסדר.
יעל שילוני: - - - חלק מזה, לכן, צריך לחשוב, אתם חלק מהעניין הזה - - -
אמנון כהן: אנחנו מורידים את סעיף (5).
אמנון כהן: לכן, בניגוד למה שאתה מבקש, שר הביטחון יכול להכניס הסתייגות למליאה - - -
מירי רגב: בחירום הוא צודק, אבל אנחנו לא מדברים - - -
אמנון כהן: לא בחירום.
מירי רגב: אתם חלק בחירום בעניין הזה, אבל אנחנו לא מדברים על מצב חירום.
מירי פרנקל שור: לא, מירי, צריך להיות - - -
אמנון כהן: מעמידים להצבעה את סעיפים - -
אמנון כהן: - - 3 ו-4 על-פי איך שהוקראו.
אמנון כהן: מי בעד הסעיפים 3 ו-4?
אמנון כהן: מירי, אני לא רואה את היד.
אמנון כהן: תרימי יד.
אמנון כהן: אגיד שאת נגד?
אמנון כהן: מי נגד הסעיף?
קריאה: רגע, זה הסעיף?
קריאה: אני מבולבל.
קריאה: רגע, אני לא מבין – רגע, אנחנו נגד.
יואב גדסי: כולם בעד בלי לדעת.
אבי אנקורי: ארנון, למה נותנים לזה יד – הם לא יודעים כלום, הם לא רוצים לסייע, זה נהיה שוק, מרימים ידיים, מורידים ידיים, למה זה נהיה שוק?
אבי אנקורי: עזוב אותי.
אבי אנקורי: נגמר הסיפור, יואב.
אבי אנקורי: בוא - - -
אמנון כהן: יאללה, לך, סוף-סוף.
אבי אנקורי: סוף-סוף, אל תדאג.
אבי אנקורי: אני מודיע לכם אם יהיו כבאים בישראל - - - .
אבי אנקורי: תזכור את השם הזה אנקורי.
אבי אנקורי: כל הוועדים החוצה, אין לכם מה לעשות פה.
אמנון כהן: בסדר, סימן ב'.
מירי פרנקל שור: סימן ב' סעיף 5 מדבר על נציב כבאות והצלה.
מירי פרנקל שור: אתה רוצה שנקרא אותו?
אמנון כהן: רק את השינויים.
יהל עמית: "תקופת כהונתו של הנציב תהיה ארבע שנים, ואולם רשאי השר, באישור הממשלה" - -
אמנון כהן: נו, הלאה.
אמנון כהן: עודד, חיזקתי אותך שם.
יהל עמית: - - "להאריך את כהונתו לתקופה שלא תעלה על שנה אחת".
אבישי ברוורמן: לא שומעים אותך.
אבישי ברוורמן: לא שומעים כלום.
אמנון כהן: תתקדם, תמשיך.
אבישי ברוורמן: לא שומעים.
קריאה: תוספת - - -
מירי רגב: כולם בעלי תואר אקדמי פה גם כן, בכנסת.
מירי רגב: כולם בגופי הממשלה הם בעלי תואר אקדמי.
דוד רותם: אני רוצה להבין, ראש הכבאים צריך להיות עם תואר אקדמאי?
דוד רותם: אני מציע שזה יהיה כל תואר במשפטים, שיוכל להתגונן.
דוד רותם: שחר, זה תואר במשפטים, אחרת לא תדע להתגונן.
אמנון כהן: זה חיים, זה בסדר, הוא מסכים.
מירי פרנקל שור: שינויים – בסעיף קטן (7) אנחנו ממליצים למחוק את סעיף קטן (ב) – "נקבעה תקופת ניסיון", כאשר ממונה נציב.
מירי פרנקל שור: לעמדתנו, כפי שהעלה חבר הכנסת ביבי בוועדה, אין מקום לקבוע תקופת ניסיון.
אמנון כהן: כן, הורדנו את סעיף (ב).
מירי פרנקל שור: זה סימן ב' – אפשר להצביע מסעיף 5 עד 9 כולל.
אמנון כהן: מצביעים על סעיפים 5 עד 9 כולל, עם השינוי – הורדת פסקה (ב) בסעיף 7, ומוסיפים את התנאים ב-5 וב-6.
אמנון כהן: מי בעד סימן ב' סעיפים 5, 6, 7, 8 ו-9, כפי שהוסבר כרגע?
אמנון כהן: אושרו כהצעת הוועדה.
אמנון כהן: סימן ג', בבקשה.
מירי פרנקל שור: לגבי סימן ג' – בסעיף 10 אין הערות.
מירי פרנקל שור: בסעיף 11 – הצעתנו, להוסיף סעיף קטן (ג) שהוא הצעת היועץ המשפטי של הוועדה בעקבות קריאת דוח מבקר המדינה.
מירי פרנקל שור: אספנו את הערות מבקר המדינה, ואנחנו סוברים שיש מקום לתת ביטוי להערות מבקר המדינה על ידי מתן הנחייה לנציב הכבאות להוציא הנחיות לגבי נושאים שעליהם דיברנו, ואקרא את הסעיף – "על רשות הכבאות וההצלה מוטלת החובה והאחריות להבטיח את רמת כשירותה והעובדים בה באמצעות מתן הכשרות, אימונים וציוד הולמים על-פי משימות יחידותיה; הנציב יקבע בפקודות כבאות והצלה את הכשירות הנדרשת מהרשות ומעובדי הרשות לצורך מילוי תפקידי הרשות, את פריסת המערך המבצעי, זמני ההגעה הנדרשים לאירוע כבאות והצלה, ואת הרכב צוותי הכיבוי וגודלם".
שחר איילון: בטח שבסדר.
אמנון כהן: אנחנו רוצים לתת לך כוח, שתהיה חזק וכו'.
שחר איילון: בוודאי שמוטלת עלי אחריות כבדה, ואני חושב שהיועצת המשפטית הבינה את זה.
שחר איילון: האוצר מתנגד, כי זה מחייב אותו שאם אקבע שיש ארבעה אנשים בצוות או חמישה, הוא צריך לשלם את זה.
אמנון כהן: תעברי הלאה.
מירי פרנקל שור: סעיפים 10 ו-11.
אמנון כהן: סעיפים 10 ו-11, להצביע.
אמנון כהן: השלטון המקומי, פתרתי בעיה?
מאיר בינג: סעיף 11.
אמנון כהן: רגע, השלטון המקומי, פתרתי בעיה?
מאיר בינג: השלטון המקומי לא פתרנו.
אמנון כהן: לא פתרנו, אוקיי.
מאיר בינג: סעיף 11 – יש שתי אופציות לפתור את זה, הראשון, להשמיט את החצי השני של הפסקה.
מאיר בינג: השני, להגיד בכול – בכפוף למסגרת התקציב.
מאיר בינג: אין לאף מפקד יחידה, לא משנה אם זה כבאות, לא משנה אם זה בבית-חולים ולא משנה אם זה מנכ"ל משרד החינוך, לקבוע הוראות מעבר לתקציב שיש לו.
מאיר בינג: במסגרת התקציב שיקבע הכשרה - - -
אמנון כהן: דבר, דבר מהכתוב בסעיף (ב).
מאיר בינג: זה לא כתוב בחוקים.
מאיר בינג: באף חוק לא כתוב.
מאיר בינג: אין סמכות חוקית למפקד יחידה.
מירי פרנקל שור: גם בחוקים לא כתוב, הסיפה שמופיעה הסעיף קטן (ב), שהכול יהיה בהתאם ובכפוף להוראות חוק יסודות התקציב, וחוק התקציב השנתי.
אמנון כהן: לא כתוב, אז בוא נוריד את זה.
אמנון כהן: בוא נוריד את זה - - -
שחר איילון: אפשר להוריד את סעיף (ג) ואת סעיף - - -
מאיר בינג: עדיף למחוק את כל סעיף (ג), בחוק אין סמכות למפקדים לקבוע את - - -
אמנון כהן: בסדר, אנחנו עושים חוק, רפורמה, צריך לתת כוח לנושא הזה.
מאיר בינג: בחוק לא יכולה להיות סמכות למפקד לקבוע מעבר לתקציב.
אמנון כהן: מאיר, בסדר, תצביע נגד.
אמנון כהן: סימן ג' – סמכויות הנציב, סעיפים 10 ו-11 עם התוספת של פסקה (ג).
אמנון כהן: מי בעד ההצעה?
אמנון כהן: מי נגדה?
אמנון כהן: בעד – 5
אמנון כהן: ההצעה אושרה.
אמנון כהן: אנחנו עוברים לפרק ג' – כבאים עובדים ומתנדבים.
אמנון כהן: ממשיכים, בבקשה.
אמנון כהן: זה קשור לעובדים?
מירי פרנקל שור: לא, למה זה קשור לעובדים?
מירי פרנקל שור: זה לא קשור.
יעל שילוני: סעיף 12 זה סעיף מאוד מהותי.
אמנון כהן: אנחנו מדלגים על פרק ג'.
מירי פרנקל שור: למה?
אמנון כהן: סיכמתי, אמרתי שאדלג.
עודד ברוק: אבל זה לא קשור.
אמנון כהן: תגמור את ההסכם, נדבר.
אמנון כהן: סימן ב' – כבאים מתנדבים.
יואב גדסי: מה המשמעות של זה?
יואב גדסי: מתנדבים במקום כבאים?
אמנון כהן: תיכף, הלאה.
אמנון כהן: שינינו את זה.
מירי פרנקל שור: סימן ב' מדבר על מתנדבים.
מירי פרנקל שור: סעיף 16(א1) בא לתת ביטוי לחשש שעלה בוועדה, שיחידות שלמות לא יהיו מורכבות ממתנדבים בלבד, אלא ממתנדבים כאשר המטרה שלהם מתן מענה ראשוני.
מירי פרנקל שור: ולכן, ניסינו לעגן אמות מידה מתי יחידות יכולות להיות על טהרת המתנדבים בלבד.
מירי פרנקל שור: סעיף קטן (א1) המוצע אומר – "הקמת יחידה המורכבת ממתנדבים בלבד תהיה בכפוף לתבחינים שקבע הנציב", שחר, כדאי שתהיה אתנו.
שחר איילון: אני אתכם.
מירי פרנקל שור: אז רק לתת לי שנייה לסיים את הסעיף – "בקביעת תבחינים כאמור יביא הנציב בחשבון, בין היתר, את מיקומה המתבקש של היחידה, ריחוקה מתחנות כיבוי, קרבתה ליער או לחורש ורמת הסיכון".
מירי פרנקל שור: אנחנו חושבים שזה נותן מענה למצב שלא תתחיל איזושהי תופעה של הקמת יחידות מתנדבים - -
אמנון כהן: רק מתנדבים, כן.
מירי פרנקל שור: - - אלא רק למתן מענה ראשוני.
מירי פרנקל שור: זה לסעיף קטן (א1).
מירי פרנקל שור: שחר, אתה רוצה להעיר על זה?
שחר איילון: מסכים.
אמנון כהן: לא, הוא מסכים.
אמנון כהן: בטח שהוא מסכים.
מירי פרנקל שור: אתה מסכים.
דוד אזולאי: מה מעמדם של אנשי קק"ל בעניין הזה?
מירי פרנקל שור: לא, לקק"ל יש סעיף - - -
אמנון כהן: למה אתה מתחיל אתי?
אמנון כהן: דוד, יש דברים שעדיין לא לבנו, לא מגיעים אליהם כרגע.
דוד אזולאי: אני שואל שאלת הבהרה - - -
דוד אזולאי: אבל אני שואל שאלת הבהרה – האם קק"ל נכללים בסעיף של מתנדבים או לא?
דוד אזולאי: תענה לי על זה.
מאיר בינג: - - -
אמנון כהן: מי זה שר?
אמנון כהן: שר לא קשור פה.
אמנון כהן: פה ועדה של הכנסת, שרים לא שולטים פה.
אמנון כהן: שרים לא שולטים בוועדות הכנסת, תכניסו לראש כבר.
אמנון כהן: אנחנו פה ועדה, היא קובעת מה יהיה.
אמנון כהן: תביאו פתרון.
אמנון כהן: איפה היה הפתרון עד היום?
מאיר בינג: היום ראינו את הנוסח הזה בפעם הראשונה.
מאיר בינג: פעם ראשונה ראיתי את הנוסח הזה, זה כל מה שאני אומר.
אמנון כהן: מה אעשה, אתה לא חי בכנסת.
אמנון כהן: בסדר, אחר כך נדבר.
אמנון כהן: תן לנו לעבוד עכשיו.
אמנון כהן: לגבי קק"ל, נכנסים פה גם מתנדבים?
ודים גודון: קיבלנו את זה אתמול.
ודים גודון: אתמול בלילה קיבלנו את הנוסח.
דוד רותם: מה עשיתם מאתמול בלילה עד היום?
מאיר בינג: לא ישנו.
ודים גודון: לא ישנו.
דוד רותם: מאנשי האוצר מצדי שיישן בלילות – אתם גורמים נזקים - - -
מירי פרנקל שור: כן, קק"ל יהיו מתנדבים, אבל יש סעיף - - -
יהל עמית: לא, הם צוות כיבוי מפעלי.
מירי פרנקל שור: או שהוא צוות כיבוי מפעלי.
מירי פרנקל שור: מה השאלה?
דוד אזולאי: השאלה שלי, אם אנשי קק"ל שאמורים לתת את העזרה הראשונה, האם הם נכללים בהגדרה הזו כמתנדבים או לא?
מירי פרנקל שור: לפי מה שאנחנו מבינים, קק"ל תהיה צוות כיבוי מפעלי.
דוד אזולאי: אוקיי, בסדר.
מירי פרנקל שור: לזה נגיע בהמשך.
דוד אזולאי: בסדר, אין בעיה, זה מה שרציתי לשמוע, אנחנו לא מתנדבים.
מירי פרנקל שור: צריך להבהיר את זה.
דוד אזולאי: ואחר כך אוכל לשאול את מה שאני צריך לשאול.
מירי פרנקל שור: דוד, רק להבהיר, נאמר את הדברים האלה במפורש על מנת שלא תהיה אי-הבנה, שקק"ל הוא צוות כיבוי מפעלי ולא נכנס להגדרת מתנדבים.
דוד אזולאי: הבנתי, קיבלתי.
דוד אזולאי: מצוין, תודה רבה גברתי.
מירי פרנקל שור: סעיף קטן (ב) מדבר על מתנדבים, זה בהתאם לשינוי ההערה.
מירי פרנקל שור: סעיף קטן (ג) – ברישה גם מתנדב, ולא כבאי מתנדב.
מירי פרנקל שור: לגבי פסקה (2) – אנחנו רק מחדדים, כאשר מדובר ביחידה של מתנדבים, עד לבואו של כבאי יהיו כל הסמכויות הנתונות לכבאי, ולאחר הגעתו של כבאי, למתנדב יהיו סמכויות רק בנוכחות כבאי ולשם סיוע לכבאי.
מירי פרנקל שור: לגבי הדין המשמעתי – נקבע שלגבי מתנדבים, הוראות חוק שירות המדינה משמעת לא יחולו, ואנחנו כן נתנו סמכות למפקד יחידה שהוא כבאי לדין משמעתי למתנדב, אני קוראת את הסעיף המוצע – "מפקד יחידה שהוא כבאי מוסמך רשאי להעמיד לדין משמעתי מתנדב בהתאם להוראות לפי חוק שירותי הכבאות כל עוד הן עומדות בתוקפן בהתאם להוראות סעיף 132(ב1), בעבירה שנקבעה לפי החוק האמור, ולהטיל עליו עונש של התראה או נזיפה או להפסיק את התנדבותו".
מירי פרנקל שור: למעמדם של התקנות נגיע בהמשך, אלו תקנות שהוצאו מתוך חוק שירותי הכבאות משנות ה-50, שמקבלות מעמד בחוק הזה.
מירי פרנקל שור: לגבי סעיף 18 – התיקון טכני, ולגבי סעיף 19 – השינויים לגבי מתנדבים דינם יהיה כ"דין עובדי ציבור בחוק שירות הציבור (מתנות)", אבל כן השמטנו את ההגבלות שהוצעו בחקיקה לגבי חוק שירות הגבלות פרישה ולגבי "סיוג פעילות מפלגתית ומגבית כספים".
מירי פרנקל שור: לכן, פסקאות (1) ו-(2) לסעיף קטן (ב) נמחקות.
מירי פרנקל שור: הוועדה יכולה להצביע על סעיפים 16 עד 19.
אמנון כהן: אנחנו מעמידים להצבעה את סימן ב' – כבאים מתנדבים, סעיפים 16 עד 19 כולל, עם השינויים שהוקראו, בבקשה.
אמנון כהן: מי בעד הסעיפים שהוקראו?
אמנון כהן: בעד – 7
אמנון כהן: פרק ד' – הטיפול באירועים.
אמנון כהן: סימן א', סמכויות לטיפול באירוע, בבקשה.
אמנון כהן: רק שינויים.
מירי פרנקל שור: השינויים בסעיף 20 – הקביעה לצורך מילוי תפקידו של כבאי, הקביעות של הנציב יהיו בפקודות ולא בנהלים.
מירי פרנקל שור: אנחנו לא יודעים מה זה נהלים.
מירי פרנקל שור: פקודות זה - - -
דוד אזולאי: שאלה, לגבי המתנדבים, הם מבוטחים?
דוד אזולאי: הם לא מקבלים שכר, אבל הם מבוטחים?
אמנון כהן: כן, הם מבוטחים.
מירי פרנקל שור: עודד?
אמנון כהן: עודד, אמרת לי בפעם הקודמת שמתנדבים מבוטחים.
עודד ברוק: הם מבוטחים, אל"ף, דרך ביטוח לאומי, ובי"ת, אנחנו - - -
דוד אזולאי: איך דרך ביטוח לאומי אם הוא לא מקבל שכר?
עודד ברוק: יש בביטוח לאומי פרק שלם לנושא מתנדבים.
שחר איילון: אנחנו רוצים שכל אחד מהם יבוטח ב-500 שקלים לשנה ביטוח נוסף שהוא ביטוח ריסק.
דוד אזולאי: שאתם תעשו את זה?
אמנון כהן: שאלה חשובה, אבל דיברנו על זה.
דוד אזולאי: מצטער, לא הייתי פה, לא שמעתי.
מירי פרנקל שור: סעיף 20 – ברישה, במקום נהלים, יבוא פקודות כבאות והצלה.
מירי פרנקל שור: בסעיף 22 התיקון טכני.
מירי פרנקל שור: בסעיף 23 – "מי שהתנדב לפי סעיף זה, יראו בו מתנדב, ויהיו נתונות לו הסמכויות כאמור בסעיף 16(ג)(1), ואולם הוראות סעיף 17 לא יחולו".
מירי פרנקל שור: זאת אומרת, סעיף המשמעת לא יחול על מי שבא והתנדב לסייע.
מירי פרנקל שור: סעיף 24 – שני עניינים.
מירי פרנקל שור: קודם כל, נקריא את הסעיף שמדבר על שיפוי של מי שהעמיד את הציוד שלו - - -
אמנון כהן: הציוד האישי שלו.
מירי פרנקל שור: את הציוד האישי שלו לִרְשות - -
אמנון כהן: הכבאים.
מירי פרנקל שור: - - הרשות.
מירי פרנקל שור: יהל יקרא אותו, ואחר כך יש שאלה שנשארה פתוחה.
יהל עמית: האמור בו יסומן (א), ואקריא את (ב) –
מירי פרנקל שור: זה סעיף השיפוי לאדם שהעמיד את הציוד לרשות הכבאות וההצלה.
מירי פרנקל שור: אבל השאלה שנשאלה, עודד, נשארה עדיין פתוחה, כאשר נגרם נזק מצד גימ"ל, אמרתם שתבדקו את נושא הביטוח.
שחר איילון: אדם לא צריך להינזק אם אני לוקח לו את הציוד או שאני מוסר לו - - -
מירי פרנקל שור: לא, אבל לצד שלישי, כאשר אתה - - -
שמעון בן-נר: היה ביטוח.
אמנון כהן: תמשיכי עד הסעיף הבא ונגמור.
מירי פרנקל שור: סעיף 26 – מדבר על שימוש במים.
מירי פרנקל שור: אני מקריאה את סעיף קטן (ב), לאחר מכן אסביר.
אמנון כהן: השימוש במים חשוב פה, היו לנו הערות, תקשיב קודם.
מירי פרנקל שור: "רשות הכבאות וההצלה תשפה אדם בעבור מים שהרשות השתמשה בהם לפי סעיף זה", זאת אומרת שיש חובה לרשות הכבאות וההצלה לשפות.
מירי פרנקל שור: "השר והשר לביטחון פנים יקבע הוראות לעניין דרכי הגשת הבקשה לשיפוי", השר קובע את דרך הבקשה לבקש את השיפוי.
מירי פרנקל שור: "ואת גובהו של השיפוי תקבע מועצת הרשות הממשלתית בהתאם לעלותם הריאלית".
אמנון כהן: שלא יהיה מצב שהשתמשת במים והמחיר שלו פתאום כמו צריכה ביתית.
אמנון כהן: לא רוצים שזה יגיע לזה.
אמנון כהן: ומי שיקבע זו רשות ממשלתית של מים.
אמנון כהן: כמה שעולה לו – לפחות את הצריכה הזאת תשלם, לא כמו צרכן ביתי.
שחר איילון: זה לא כל כך פשוט.
שחר איילון: בתחנות שלי משתמשים במים למקלחות ולצריכה שוטפת, אני משלם לרשות כמו כל אחד, את זה שמים בצד.
אמנון כהן: נכון, אין בעיה.
שחר איילון: אני משתמש במיליוני ליטרים של מים לטובת הציבור.
שחר איילון: הנשק העיקרי שלי זה מים.
שחר איילון: אני לא מוכן לשלם עליו.
שחר איילון: קודם כל, לא מוכן לשלם עליו בכלל.
שחר איילון: אבל בהנחה שכן אצטרך לשלם עליו לאותן רשויות מים, אני מוכן לשלם את התעריף הנמוך של מקורות, עלות הפקת המים של מקורות.
שחר איילון: אני לא מוכן שבדרך יעשו עלי כל מיני בונוסים נוספים על כספים נוספים.
אמנון כהן: מי יקבע את התעריף?
שחר איילון: מקורות והאוצר.
נועה בן אריה: - - -
שחר איילון: אני לא מוכן לשלם – עם כל הכבוד לרשויות - - -
שלמה דולברג: אם הוא מקבל את זה מהתאגיד, משלם מחיר תאגיד עירוני.
שלמה דולברג: לא לוקח ממקורות את המים.
שלמה דולברג: בסדר, שישלם כמו שרשות מקומית משלמת.
שחר איילון: אשלם לך - - -
אמנון כהן: המטרה של החוק, ונסגור את זה, שלא עושים סיבוב על זה.
אמנון כהן: זה צורך ציבורי, ועל זה תאגידים לא ירוויחו כסף, רק מועצת המים תקבע את התעריף.
אמנון כהן: זהו, גמור.
אמנון כהן: ריאלי.
מירי פרנקל שור: אפשר להצביע - - -
קריאה: לעניין השיפוי, יש פה הערה.
מירי פרנקל שור: סעיף 20 עד 26 כולל.
עודד ברוק: השאלה אם ריאלי כולל באמת את מה שאמרת עכשיו, או שאולי צריך להגיד את המלה נומינלי, אני מציע ש - - -
דוד רותם: נומינלי.
נועה בן אריה: נומינלי זה לא ריאלי.
אבישי ברוורמן: לפי חוק המים.
נועה בן אריה: הפנייה לחוק המים.
עודד ברוק: אני חושש שיגידו לי ריאלי, עולה לי גם ככה - - -
דב חנין: לפי חוק המים, יש חוק.
נועה בן אריה: לא, אם מחליטים שלפי כללים שנקבעו ברשות המים, לפי חוק המים, אז נקבע כללים בהפניה לחוק המים.
אמנון כהן: לפי חוק המים.
עודד ברוק: חוק המים מדבר על ריאלי, המחיר - - -
אמנון כהן: לא כולם מדברים, סליחה.
עודד ברוק: ריאלי לא טוב לי מחוק המים, כי חוק המים מדבר על המחיר הסופי שהרשות המקומית גובה.
שחר איילון: היום גובים את כל ההוצאות שלהם.
דב חנין: חוק תאגידי המים מתייחס לזה בבירור.
אמנון כהן: לא תאגידים.
שחר איילון: היום הם גובים לפי מחיר התעשייה, זה מחיר של 14 שקלים לקוב.
שחר איילון: זה טירוף.
שחר איילון: אנחנו רוצים היום לא לגבות מהאזרח, אז מה, איגוד הכבאות ישלם עבור הדברים האלו?
דב חנין: ככה קובעים תעריפים בחוק.
קריאה: מגולם בזה גם אגרת ביוב, שלא רלוונטית.
שחר איילון: יש פה אגרת ביוב שאנחנו לא משתמשים, יש פה הרבה מאוד דברים.
שחר איילון: צריך לפי תעריף מקורות או נומינלי.
שלמה דולברג: הוא יכול לשלם לפי מה שהרשות המקומית מחויבת לשלם.
אמנון כהן: תהיה המלה נומינלי.
אמנון כהן: סיימנו את הסעיפים האלה?
אמנון כהן: אנחנו מעמידים להצבעה את סעיפים 20 עד 26 כולל.
אמנון כהן: בעד – 6
דוד רותם: אדוני, השעה 11:00, יש לנו מליאה.
אמנון כהן: יש לנו אישור מיושב-ראש הכנסת להמשיך את הדיון לפחות עד 11:30.
אמנון כהן: מותנה להצבעות.
אמנון כהן: אם יהיה - - - ודאי נפסיק, ואם יהיה הצבעות עוד 15 דקות אפשר יהיה להמשיך דיון.
דוד אזולאי: אדוני היושב-ראש, לגבי סעיף (ו) – מדובר פה על שיפוי לאותם אנשים שנותנים את הציוד שלהם לשירות הכבאות.
דוד אזולאי: מדובר פה על 90 יום ועוד 30 יום נוספים, זה אומר ארבעה חודשים.
דוד אזולאי: למה לא לקצר את זה ב-50%?
דוד אזולאי: אם השתמשו ברכוש של אדם, בוא נקצר את זה ל-60 יום, 30 ו-30.
אמנון כהן: יש בעיה ביורוקרטית?
אמנון כהן: אפשר לצמצם את הזמן, לא?
שחר איילון: יש כאן שמאות.
אמנון כהן: שלוקחת זמן?
אמנון כהן: לקחת לו את הרכב, השתמשת בו, עשית עבודה מצוינת, אבל פגעת לו בכמה דברים שם, למה הוא צריך לחכות 120 יום?
דוד אזולאי: ארבעה חודשים.
שחר איילון: לא, 90 יום עד שאני נותן לו תשובה ו-30 יום זה עד התשלום.
אמנון כהן: 90 יום זה הרבה זמן.
שחר איילון: מה שתחליטו.
אמנון כהן: נעשה את זה חצי – 45 ימים זה מספיק ו-15.
עודד ברוק: לתשלום בדרך כלל הם צריכים יותר.
עודד ברוק: אז תשאיר 45 ו-30 יום.
אמנון כהן: תיקון סעיף (ו) – 45 יום ו-30.
אמנון כהן: אנחנו מצביעים על התיקון.
אמנון כהן: תיקון טוב, דב.
דב חנין: אדוני היושב-ראש, הצעתי שההצבעות כולן יהיו אחרי ההסכם.
אמנון כהן: אתה צודק, גם אני הייתי מאוד רוצה.
אמנון כהן: ממשיכים הלאה, סעיף 27.
מירי פרנקל שור: סעיף 27 פסקה (1) - - -
אמנון כהן: לא כולם חייבים לשבת, מי שרוצה לשתות, יש קפיטריה על הכיפק פה, באמת, משהו טוב.
מירי פרנקל שור: סעיף 27, פסקה (1) – זה סעיף שמדבר על טיפול באירוע חומרים מסוכנים.
מירי פרנקל שור: מי שיטפל בחומרים מסוכנים לא יהיו רק כבאים, אלא עובדי הרשות, גם עובדים שאינם כבאים.
אמנון כהן: מה ההכשרות?
מירי פרנקל שור: כלומר, עובדים וכבאים.
מירי פרנקל שור: הטיפול לא מיוחד רק לכבאים.
אמנון כהן: מי בעד הסעיפים, עם התיקון, 27 עד 29, כולל?
אמנון כהן: סימן ב', מי בעד?
אמנון כהן: ציון, לא רואה את היד שלך.
ציון פיניאן: דודו.
דוד רותם: השארתי את דב חנין לייצג אותי.
ציון פיניאן: תתקזז אתו, תתקזזו.
מירי פרנקל שור: סעיף 30 – מדבר על צוותי כיבוי.
מירי פרנקל שור: בסעיף 30(ג) הנציב צריך להוציא צו לבעל מפעל, לקיים צוות כיבוי מפעלי.
מירי פרנקל שור: כאן במהלך הדיונים יש שתי אפשרויות – או הגעה להסכם עם המפעל, ואם לא יגיע הנציב להסכם עם המפעל, תהיה לו הסמכות להוציא צו.
מירי פרנקל שור: אקרא את הסעיף, סעיף קטן (ג) – "הנציב רשאי להורות בצו לבעל מפעל, לקיים במפעלו צוות כיבוי בעל הכשרה לפעול באירוע דליקה עד להגעת כוחות רשות הכבאות וההצלה למקום האירוע, ולסייע לרשות בפעולותיה עם הגיעה למקום האירוע (בחוק זה – צוות כיבוי מפעלי)".
מירי פרנקל שור: וזו התוספת של האפשרות להגיע להסכם – "וכן רשאי הוא להגיע להסכם עם בעל מפעל לגבי הקמת צוות כיבוי מפעלי כאמור במקום הוצאת צו".
מירי פרנקל שור: זה הסעיף הראשון וזה גם תופס לגבי קק"ל.
מירי פרנקל שור: סעיף קטן (ד) – סברנו שיש מקום לתת הגנה נזיקית כאשר הסעיף יקרא כך – "בזמן אירוע דליקה יראו בחבר צוות כיבוי מתנדב, יהיו נתונות לו הסמכויות לפי סעיף 20, והוראות סעיף 23(ג) יחולו עליו".
מירי פרנקל שור: זה לגבי סעיף 30.
מירי פרנקל שור: אותה אפשרות להגיע להסכמה גם מתייחסת ב-31 לסעיף קטן (א) לגבי "רשות הטבע והגנים הלאומיים", ולעניין ההגנה הנזיקית, ניתנה אותה הגנה נזיקית גם לעובדי "רשות הטבע והגנים".
מירי פרנקל שור: אפשר להצביע.
אמנון כהן: לגבי קק"ל, אני רוצה לדעת אם ההסדר מקובל.
אלון גלר: לא מקובל.
אלון גלר: לא.
אלון גלר: אדוני, אני מבקש להתייחס לשני דברים, אחד - - -
אמנון כהן: אמר לי שהכול סגור.
אמנון כהן: מה אתה אומר לי - - -
אלון גלר: אנחנו כמעט סגרנו.
אמנון כהן: כמעט?
אלון גלר: אנחנו צריכים רבע שעה לסכם את הדברים.
אלי אפללו: צריכים זמן לסכם.
אלון גלר: אנחנו צריכים לצאת עם האנשים של - - -
אמנון כהן: מה, מה עשית אתמול?
אלי אפללו: לא סוכם.
אמנון כהן: מה עשית שלשום?
אמנון כהן: לא, ברצינות, עם כל הכבוד.
אמנון כהן: באמצע ההצבעה אתה בא לי – עכשיו רבע שעה הוא רוצה?
אלי אפללו: אבל הוא לא יישב אתם נוסח.
אלון גלר: יש לנו נוסח סופי, חסר לנו משהו כתוב.
אלי אפללו: אנחנו רוצים להגיע אתם לזה.
אלון גלר: יש לנו הסדר - - -
אמנון כהן: חודש אני משחק אתכם כבר.
אלי אפללו: אולי הם משחקים מִשְחקים אתנו הפוך?
אלי אפללו: אנחנו רוצים להגיע בהבנה.
אלי אפללו: החוק הזה חשוב לכולנו.
אמנון כהן: אמר לי סגור, מה לא סגור?
אלי אפללו: אז זה לא סגור.
אלי אפללו: אם זה היה סגור, אז לא היינו מדברים.
אלון גלר: אנחנו צריכים לצאת לרבע שעה לסכם.
אלון גלר: זה כל מה שאנחנו צריכים, לא שבוע ולא שבועיים.
אלי אפללו: לא, אנחנו צריכים כמה דקות לשבת ולנסות להסדיר את זה.
אמנון כהן: אתה יושב רבע שעה - - -
אלי אפללו: אבל הם לא יוצאים.
אלון גלר: הם לא יכולים לצאת.
אלי אפללו: אני לא יכול להוציא אותו.
דוד רותם: נצביע ונאשר, ואחר כך הם יספיקו ברבע שעה - - -
אלי אפללו: תגיד לא.
אלון גלר: לא, לא.
אלון גלר: ויש לי עוד הערה לסעיף.
שחר איילון: אני חושב שהוועדה, באמת, מירי, היתה מאוד הוגנת בכל מה שקשור לקק"ל ולאחרים משום שההתרעמות של קק"ל, שאני כצו אוכל לקבוע להם את גודל צוותי הכיבוי ואת כמותם, היתה מצד אחד מובנת, מצד שני, היא יכלה להפיל למעשה, את כל הבסיס שעליו אני מורה למפעלים להחזיק צוותי כיבוי.
שחר איילון: ולכן, בסופו של דבר מה שסיכם השר אהרונוביץ', יחד עם אלי אפללו, זה שהמחירים שאותם משלמים היום בקק"ל עבור צוותי הכיבוי, אלי אפללו התנדב לשים עוד 50% מהמחיר, וזה יהיה הסכום הסגור ל-15 שנה, בנוסף למה שנקרא תוספת היוקר.
אלון גלר: - - -
אמנון כהן: תן לאפללו, הוא דיבר.
אמנון כהן: אפללו דיבר.
קריאה: האם יש עליהם אחריות?
עודד ברוק: תמיד יש.
שחר איילון: הם הבעל הבית של היערות, תמיד יש.
שחר איילון: הם צוות מפעלי.
עודד ברוק: לא, זה גם בנושאים אחרים.
עודד ברוק: זה לא ככה.
אמנון כהן: אני מתקדם.
אלון גלר: יש לי רק הערה אחת לתוכן, מכיוון שקיבלנו פה בתיקון, הוסיפו סעיף שאומר – "וכן רשאי הוא להגיע להסכם עם אחד הגופים כאמור לגבי הקמת צוות כיבוי לשטחים פתוחים כאמור" - - -
אמנון כהן: טוב, את הסעיפים האלה תסגרו עוד רבע שעה.
אמנון כהן: ממשיכים עם סימן ד'.
דוד אזולאי: לפחות מה שאני קורא בהצעת החוק - - -
דוד אזולאי: על סעיף 31.
אמנון כהן: לא דנו בזה עכשיו.
דוד אזולאי: לא דנו בזה.
אמנון כהן: 32.
מירי פרנקל שור: רק נעשה סדר לגבי ההצבעות.
אמנון כהן: לא שומע יותר.
אמנון כהן: היום ביקשתי סיכום.
אמנון כהן: אין, אז תעזוב אותי.
אמנון כהן: אין לי זמן עכשיו.
מירי פרנקל שור: לפרוטוקול, סעיפים 30 ו-31 לא הועברו.
מירי פרנקל שור: רק שיהיה מסודר.
אמנון כהן: אין כרגע, לא מצביעים.
אמנון כהן: על סעיפים 30 ו-31 לא נצביע כרגע.
מירי פרנקל שור: סעיפים 32 ו-33 – בסעיף 33 מדובר על התקנת תקנות בעניין הושטת עזרה מחוץ לישראל, תיקון שקצת מגביל, הושטת העזרה תהיה כמובן רק בתחום הכבאות וההצלה.
מירי פרנקל שור: בסעיף 33 – סעיף קטן (ב) נמחק.
מירי פרנקל שור: סעיף קטן (ב) נתן סמכות לרשות הכבאות לפעול באזור.
מירי פרנקל שור: הסעיף נמחק והנושא יוסדר בצורה אחרת.
מירי פרנקל שור: על סימן ד' אפשר להצביע.
אמנון כהן: מצביעים על סעיפים 32 ו-33 עם התיקונים.
אמנון כהן: מי בעד? פיניאן?
מירי פרנקל שור: אנחנו עוברים לסימן ה' – מדובר על סימן שמאפשר הקצאת כבאים בתשלום.
מירי פרנקל שור: לגבי סעיף 34 אין הערות.
מירי פרנקל שור: לסעיף 35 - - -
אורי מקלב: לנו יש הערות.
אמנון כהן: לאיזה סעיף?
אמנון כהן: 34 ו-35.
אמנון כהן: תן לו מיקרופון.
אורי מקלב: אדוני היושב-ראש, עד עכשיו הסעיפים האלה שהיו עד היום, אני מניח שהיו כאלה שייצגו את כל הצדדים, אם זה הצד של הכבאים, הצד של האוצר, אבל עכשיו בסעיפים 34 ו-35 מדובר על גביית תשלום מאזרחים.
אורי מקלב: אני אומר שהסעיפים האלה 34 ו-35 הם סעיפים שונים מכל הסעיפים שהיו עד היום, שלהם היו מייצגים, אני מניח שכשדנו בהם היה מי שייצג, מי שדאג ומי שהגן על כאלה שלא מצאו חן בעיניו הסעיפים.
אורי מקלב: סעיפים 34 ו-35 הם סעיפים שחלים על האזרחים.
אורי מקלב: מי יגן עליהם בתוך הדיונים, בתוך אלה שקבעו את החוק?
אמנון כהן: אתה, אני.
אורי מקלב: אנחנו רוצים לשמוע ממך את זה.
שחר איילון: אבל חבר הכנסת, זה האזרח ביקש את העזרה.
שחר איילון: הוא ביקש.
אורי מקלב: נכון, הוא ביקש את העזרה.
אורי מקלב: עכשיו אתה מטיל עליו תשלום.
אורי מקלב: אנחנו רוצים לדעת אם יש שינויים ממה שהיה עד היום מקובל בתוך כיבוי אש.
אורי מקלב: האם שילמנו עד עכשיו?
שחר איילון: לא, זה אותו דבר מה שיש היום.
שחר איילון: גם היום כשיש קרקס ויש צורך בכבאים, כשיש מופע גדול - - -
אורי מקלב: ואתה לוקח כסף?
אורי מקלב: אבל יש אירועים שאתה לא לוקח – תהלוכות, הפגנות, אתה לא לוקח היום כסף.
ציון פיניאן: הכנסת ספר תורה.
אורי מקלב: נניח, הכנסת ספר תורה, שהוא אירוע כללי.
אמנון כהן: לא, לא יהיה.
אמנון כהן: משלם.
שחר איילון: זה אירוע פרטי, לא ממלכתי.
אמנון כהן: לא כתוב, זה בחוק, הוא משלם.
אמנון כהן: תעשה תהלוכה – תשלם.
אורי מקלב: הכנסת ספר תורה – לא משלם.
אורי מקלב: הוא לא משלם עד היום.
שמעון בן-נר: אתן לך תשובה.
שמעון בן-נר: אנחנו כן גובים כסף על הכנת ספר תורה.
שמעון בן-נר: עם כל הכבוד אני גובה.
שמעון בן-נר: יש הרבה הכנסות ספר תורה בבני-ברק ואני גובה.
שמעון בן-נר: אנחנו גובים על משחקי כדורגל, אנחנו גובים על כל מיני אירועים וזה לא רק מהחרדים.
אורי מקלב: מה הגדרת המשטרה?
שמעון בן-נר: אנחנו מביאים כבאים לשעות נוספות, זה עולה לנו עלויות יותר גבוהות.
אורי מקלב: בסעיף 83 לפקודת המשטרה, רק אסיים אדוני, מה הפטורים שהמשטרה נותנת?
אורי מקלב: המשטרה באותם מקרים לא גובה כסף.
אורי מקלב: לא יכול להיות שכיבוי אש כן יגבה כסף והמשטרה לא.
שמעון בן-נר: איך אתה יודע שהמשטרה לא גובה?